Diari Oficial de la Generalitat Valenciana


Sumari del DOGV 8938, del 28-10-2020 (2020/8857)

Extracte de la Resolució de 14 d'octubre de 2020, de la vicerectora d'Ocupació i Programes Formatius per la qual es convoca la segona edició de les ajudes de matrícula a estudiants i estudiantes de la desena edició del Diploma d'Especialització en Gestió Tributària i Comptable per a Cooperatives de l'Aula d'Emprenedoria en Economia Social, Digital i Col·laborativa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8938

Data del DOGV
:   28-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8857


Data del document
:   14-10-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 d'octubre de 2020, de la vicerectora d'Ocupació i Programes Formatius per la qual es convoca la segona edició de les ajudes de matrícula a estudiants i estudiantes de la desena edició del Diploma d'Especialització en Gestió Tributària i Comptable per a Cooperatives de l'Aula d'Emprenedoria en Economia Social, Digital i Col·laborativa. [2020/8857]  
BDNS (identif.): 529806.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Persones beneficiàries  
Es poden presentar a aquesta convocatòria els graduats, llicenciats o diplomats en titulacions jurídiques, econòmiques o d'empresa, així com els estudiants als quals els queden menys d'un 10 % dels crèdits necessaris per a obtenir el títol de grau. En aquest últim cas, l'obtenció del Diploma d'Especialització estarà condicionada a l'obtenció del títol de grau en el mateix any acadèmic.  
A més, s'hi poden presentar els estudiants o titulats de màster amb perfil jurídic, econòmic o empresarial que, en el cas que estiguen titulats, hagen obtingut el títol de màster en els sis anys anteriors a la publicació de la convocatòria.  
En tots els casos, els interessats hauran de matricular-se en els estudis conduents al Diploma d'Especialització en Gestió Tributària i Comptable per a cooperatives en el curs 2020-2021.  
  
Segon. Objecte  
En el marc de les actuacions realitzades per l'Aula d'Emprenedoria en Economia Social, Digital i Col·laborativa, es convoquen les ajudes a estudiants que realitzen els estudis dirigits a l'obtenció del Diploma d'Especialització en Gestió Tributària i Comptable per a cooperatives 10a edició en el curs 2020-2021.  
La finalitat d'aquestes ajudes és fomentar entre l'estudiantat de la Universitat de València l'adquisició de les capacitats per a gestionar o assessorar cooperatives en l'àmbit jurídic, comptable, fiscal i laboral.  
  
  
Tercer. Bases reguladores  
https://www.uv.es/uvempren/aula\_emprendimiento\_2020\_val.pdf  
  
Quarta. Quantia  
Les ajudes consisteixen en 900 euros per al pagament de la matrícula del curs 2020-2021 en els estudis conduents a l'obtenció del Diploma d'especialització en Gestió Tributària i Comptable per a Cooperatives, 10a edició.  
Seran atorgades a un màxim de 10 estudiants.  
La Universitat de València tindrà l'obligació de comunicar a la Fundació Universitat-Empresa ADEIT, entitat a través de la qual la Universitat realitza l'oferta d'aquest títol propi, la relació de beneficiaris d'aquestes ajudes.  
  
Cinqué. Termini de presentació de sol·licituds  
El termini de presentació de sol·licituds és de 10 dies naturals, des de l¿endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
València, 14 d'octubre de 2020.- La vicerectora d'Ocupació i Programes Formatius (p. d. de la rectora, DOGV del 27.06.2019): Maria Adela Valero Aleixandre.